**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас йылысь» Коми Республикаса Правительстволöн 2009 во кöч тöлысь 14 лунся 262 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас йылысь» Коми Республикаса Правительстволöн 2009 во кöч тöлысь 14 лунся 262 №-а шуöмö содтöдъяс содтöд серти (водзö – вежсьöмъяс).

2. Тайö шуöмыс вынсялö сiйöс примитан лунсянь, вежсьöмъяслöн 1 подпункт, 2 подпунктса «а» подпунктлöн нёльöд абзац, 4 подпунктса «б» да «в» подпунктъяс кындзи, кутшöмъяс вынсялöны 2011 вося тöвшöр тö­лысь 1 лунсянь.

Коми Республикаса Юралысь В. Гайзер

Сыктывкар

2010 вося сора тöлысь 1 лун

199 №

Коми Республикаса Правительстволöн

2010 во сора тöлысь 1 лунся 199 №-а шуöм дорö

СОДТÖД

«Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас йылысь» Коми Республикаса Правительстволöн 2009 во кöч тöлысь 14 лунся 262 №-а шуöмö пыртöм

**ВЕЖСЬÖМЪЯС**

«Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас йылысь» Коми Республикаса Правительстволöн 2009 во кöч тöлысь 14 лунся 262 №-а шуöмын:

«Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтасын, мый вынсьöдöма шуöмöн (содтöд), (водзö – Уджтас):

1) Уджтаслöн паспортын «Уджтас збыльмöдысьяс» позицияын содтыны «, Коми Республикаса видз-му овмöс да сёян-юан министерство» кывъяс;

2) «Уджтас мероприятиеяслöн система» IV юкöдын:

а) «Ичöт да шöр предпринимательство субъектъяслы сьöм отсöг» 1 юкöдулын:

12 позицияын:

5 да 6 графаясын «1650,0» да «600,0» лыдпасъяс лöсялöмöн вежны «1450,0» да «400,0» лыдпасъясöн;

8 графаын «Коми Республикаса экономика сöвмöдан министерство» кывъяс вежны «Коми Республикаса видз­-му овмöс да сёян-юан министерство» кывъясöн;

«Юкöд кузя ставыс» позицияса 5 да 6 графаясын «21020,0» да «8450,0» лыдпасъяс лöсялöмöн вежны «20820,0» да «8250,0» лыдпасъясöн;

б) «Ичöт да шöр предпринимательство субъектъяслы инфраструктура лöсьöдысь организацияяс сöвмöдöм да налы отсöг сетöм» 7 юкöдулын:

31 позицияса 5 да 7 графаясын «1250,0» да «1050,0» лыдпасъяс лöсялöмöн вежны «950,0» да «750,0» лыдпасъясöн;

юкöдулö содтыны татшöм 311 позиция:

«

|  |  |  |  |  |  |  |  |
| --- | --- | --- | --- | --- | --- | --- | --- |
| 311. | Рöскод юкöн субсидируйтöм, мый вöчöма бизнес-инкубаторъясöн да мый йитчöма налысь удж могмöдöмкöд, Уджтас дорö 16 содтöдын индöм пöрадок серти | 2010-2011 | Коми Республикаса республиканскöй бюджет | 500,0 | 200,0 | 300,0 | Коми Республикаса экономика сöвмöдан министерство |

»;

«Ставыс юкöд кузя» позицияса 5 да 6 графаясын «1250,0» да «200,0» лыдпасъяс лöсялöмöн вежны «1450,0» да «400,0» лыдпасъясöн;

в) «Ичöт да шöр предпринимательство сöвмöдан муниципальнöй (межмуниципальнöй) уджтасъяслы отсöг сетöм» 8 юкöдулын:

32 позиция гижны тадзи:

«

|  |  |  |  |  |  |  |  |
| --- | --- | --- | --- | --- | --- | --- | --- |
| 32. | Ичöт да шöр предпринимательство сöвмöдан муниципальнöй (межмуниципальнöй) уджтасъяс збыльмöдöм öтув сьöмöн могмöдöм вылö меставывса бюджетъяслы субсидируйтöм Уджтас дорö 15 содтöдын индöм пöрадок серти, сы лыдын: | 2010-2011 | Коми Республикаса республиканскöй бюджет | 9829,5 | 1900,0 | 7929,5 | Коми Республикаса экономик а сöвмöдан министерство |
|  | «Воркута» кар кытшса муниципальнöй юкöн |  |  | 500,4 | 500,4 |  |  |
|  | «Печора» муниципальнöй районса муниципальнöй юкöн |  |  | 70,1 | 70,1 |  |  |
|  | «Усинск» кар кытшса муниципальнöй юкöн |  |  | 125,1 | 125,1 |  |  |
|  | «Ухта» кар кытшса муниципальнöй юкöн |  |  | 167,6 | 167,6 |  |  |
|  | «Вуктыл» муниципальнöй районса муниципальнöй юкöн |  |  | 235,2 | 235,2 |  |  |
|  | «Койгорт» муниципальнöй районса муниципальнöй юкöн |  |  | 60,7 | 60,7 |  |  |
|  | «Кöрткерöс» муниципальнöй районса муниципальнöй юкöн |  |  | 25,0 | 25,0 |  |  |
|  | «Сыктыв» муниципальнöй районса муниципальнöй юкöн |  |  | 75,1 | 75,1 |  |  |
|  | «Зеленеч» сикт овмöдчöминса муниципальнöй юкöн |  |  | 25,0 | 25,0 |  |  |
|  | «Удора» муниципальнöй районса муниципальнöй юкöн |  |  | 89,3 | 89,3 |  |  |
|  | «Чилимдiн» муниципальнöй районса муниципальнöй юкöн |  |  | 526,5 | 526,5 |  |  |

»;

3) Инвестиционнöй балаяс збыльмöдöм вылö кредитнöй организацияясын ичöт да шöр предпринимательство субъектъясöн босьтöм кредитъяс кузя прöчентъяс мынтöм вылö рöскод юкöн субсидируйтан пöрадоклöн 2 пунктын (Уджтас дорö 2 содтöд), «¾» лыдпас киритны;

4) Сёян-юан сырьёлысь да сёян-юан прöдукциялысь лöсяланлунсö быть эскöдöм вылö сёян-юан прöдукция вöчысь ичöт да шöр предпринимательство субъектъясöн вöчöм рöскод юкöн субсидируйтан пöрадокын (Уджтас дорö 12 содтöд):

а) 3 пунктö содтыны татшöм мöд-витöд абзацъяс:

«Сёян-юан сырьёлысь да сёян-юан прöдукциялысь лöсяланлунсö быть эскöдöм вылö рöскодö пырö ичöт да шöр предпринимательство субъектъясöн нуöм татшöм рöскод:

сертификация (лöсялöмсö (эскöдöмсö) донъялöм) кузя органъяслöн услугаясысь мынтысьöм вылö рöскод;

лöсялöмсö донъялöм (эскöдöм) кузя уджъяс вöчысь испытательнöй лабораторияяслöн (шöринъяслöн) услугаясысь мынтысьöм вылö рöскод;

техническöй документация (техническöй регламентъяс, стандартъяс, правилö сводъяс) ньöбöм вылö рöскод.»;

б) 4 пунктын «Коми Республикаса экономика сöвмöдан министерство» кывъяс вежны «Коми Республикаса видз­-му овмöс да сёян-юан министерство» кывъясöн;

в) 12 пункт гижны тадзи:

«12. Тайö Пöрадоксö збыльмöдöм могысь Министерствоöн примитöм нормативнöй правовöй актъяссö мöдöдöны найöс примитан лунсянь куим уджалан лунöн Коми Республикаса экономика министерствоö, медым йöзöдны колана ногöн [www.mbrk.ru](http://www.mbrk.ru) öтуввез-сайтын налöн воан лунсянь куим уджалан лунöн.»;

5) Ичöт да шöр предпринимательство субъектъяслы инфраструктура лöсьöдысь организацияясöн, да мый йитчöма налысь удж могмöдöмкöд, вöчöм рöскод юкöн субсидируйтан пöрадоклöн 3 пунктö (Уджтас дорö 14 содтöд) содтыны татшöм мöд абзац:

«Оз субсидируйтсьы Коми Республикаса республиканскöй бюджетлöн сьöм тшöт весьтö тайö Пöрадок серти сiйö рöскодыс, мый нуисны инфраструктура организацияяс да кутшöмъяс бергöдсьöны «Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас дорö 16 содтöдöн урчитöм пöрадок серти.»;

6) Ичöт да шöр предпринимательство сöвмöдан муниципальнöй (межмуниципальнöй) уджтасъяс збыльмöдöм öтув сьöмöн могмöдöм вылö меставывса бюджетъяслы субсидияяс сетан пöрадок (Уджтас дорö 15 содтöд) гижны тайö вежсьöмъяс дорö 1 содтöд серти;

7) содтыны Уджтасö 16 содтöд тайö вежсьöмъяс дорö 2 содтöд серти.

«Коми Республикаын ичöт да шöр предпринимательство

сöвмöдöм да сылы отсöг сетöм (2010-2011 вояс)»

дыр кадся торъя мога республиканскöй

уджтас йылысь»

Коми Республикаса Правительстволöн

2009 во кöч тöлысь 14 лунся 262 №-а

шуöмö пыртöм вежсьöмъяс дорö

1 СОДТÖД

««Коми Республикаын ичöт да шöр предпринимательство

сöвмöдöм да сылы отсöг сетöм (2010-2011 вояс)»

дыр кадся торъя мога республиканскöй

уджтас дорö 15 содтöд

Ичöт да шöр предпринимательство сöвмöдан муниципальнöй (межмуниципальнöй) уджтасъяс збыльмöдöм öтув сьöмöн могмöдöм вылö

меставывса бюджетъяслы субсидияяс сетан

**ПÖРАДОК**

1. Тайö Пöрадокыс урчитö Ичöт да шöр предпринимательство сöвмöдан муниципальнöй (межмуниципальнöй) уджтасъяс збыльмöдöм öтув сьöмöн могмöдöм вылö меставывса бюджетъяслы субсидияяс сетан механизм, Коми Республикаса республиканскöй бюджетлöн сьöм мында, мый артыштöма лöсялана финансöвöй во вылö «Коми Республикаын ичöт да шöр предпринимательство сöвмöдöм (2010-2011 вояс)» дыр кадся торъя мога республиканскöй уджтас збыльмöдöм вылö (водзö – субсидия).

2. Субсидияяс сетсьöны Коми Республикаын меставывса асвеськöдлан органъяслысь рöскод обязательствояс öтув финансируйтöм могысь, мый артмö ичöт да шöр предпринимательство сöвмöдан муниципальнöй (межмуниципальнöй) уджтасъяс збыльмöдiгöн, мый артыштö нуöдны татшöм мероприятиеяс:

ичöт да шöр предпринимательство субъектъяслы инфраструктура котыртöм да сöвмöдöм;

вузöс (удж, услуга) вöчысь, сы лыдын экспорт вылö, ичöт да шöр предпринимательство субъектъяслы отсöг;

содтöд уджалан местаяс лöсьöдöм;

ичöт да шöр предпринимательстволы отсöг сетöм кузя мукöд мероприятие олöмö пöртöм (Коми Республикаса меставывса асвеськöдлан органöн вынсьöдöм ичöт да шöр предпринимательство сöвмöдан муниципальнöй (межмуниципальнöй) уджтас серти), мый урчитöма «Ичöт да шöр предпринимательстволы государствосянь отсöг сетöм кузя 2010 воын мероприятиеяс збыльмöдöм кузя мераяс йылысь» Россия Федерацияса экономика сöвмöдан министерстволöн 2010 во урасьöм тöлысь 16 лунся 59 №-а тшöктöдöн.

3. Субсидия сетсьö меставывса бюджетъяслы, кор найö öтпырйö лöсялöны татшöм корöмъяслы:

1) эм колана ногöн вынсьöдöм ичöт да шöр предпринимательство сöвмöдан муниципальнöй (межмуниципальнöй) уджтас, мый артыштö «Россия Федерацияын ичöт да шöр предпринимательство сöвмöдöм йылысь» Федеральнöй оланпасöн урчитöм положениеяс;

2) меставывса бюджетъясын эм бюджетнöй ассигнованиеяс ичöт да шöр предпринимательство сöвмöдан муниципальнöй (межмуниципальнöй) уджтасъяс финансируйтöм вылö;

3) 2011 воын субсидия сетöм дырйи - 2010 воын босьтöм субсидияöн вöдитчöм йылысь ас кадö сетöм да тырвыйö отчётносьт Коми Республикаса экономика сöвмöдан министерствоöн урчитöм формаяс серти (водзö – Министерство) (босьтö кö);

4) ичöт да шöр предпринимательство сöвмöдан муниципальнöй (межмуниципальнöй) уджтасъяс збыльмöдöм вылö рöскодысь 50 прöчентысь оз этшаджыксö финансируйтö меставывса бюджет;

5) Министерствоö сетöма Министерстволöн тшöктöдöн урчитöм кадö татшöм документъяс:

а) субсидия сетöм вылö шыöдчöм;

б) ичöт да шöр предпринимательство сöвмöдан муниципальнöй (межмуниципальнöй) вынсьöдöм уджтас (став пасйöдöн, содтöдöн да вежсьöмöн);

в) муниципальнöй (межмуниципальнöй) уджтасъяс финансируйтöм вылö сьöм меставывса бюджетö пыртöм йылысь меставывса асвеськöдлан лöсялана органлöн справка мунан финансöвöй во вылö.

4. Меставывса бюджетъяслы субсидия ыджда артавсьö ичöт да шöр предпринимательство сöвмöдан муниципальнöй (межмуниципальнöй) уджтасъяс збыльмöдöм вылö меставывса бюджетъясын артыштöм сьöм ыджда серти тайö Пöрадок дорö 2 пунктöн урчитöм мероприятие лыддьöг кузя.

5. Министерство 10 уджалан лунöн прöверитö тырвыйöлунсö (тырманлунсö), меставывса асвеськöдлан органъясöн сетöм документъяс оформитöмсö, тайö­ Пöрадокöн урчитöм корöмъяслы налысь лöсялöмсö, да примитö субсидия сетöм (сетöмын öткажитöм) йылысь решение Коми Республикаса муниципальнöй юкöнъяс серти субсидиялысь ыдждасö индöмöн.

Министерстволысь решение йылысь сiйöс примитöмсянь 3 уджалан лунöн юöртöны меставывса асвеськöдлан органъяслы, кодъяс сетiсны субсидия сетöм вылö шыöдчöмъяс.

6. Субсидияяс сетсьöны меставывса бюджетъяслы Министерство да меставывса асвеськöдлан органъяс костын кырымалöм артмöдчöмъяс вылö подуласьöмöн (водзö – артмöдчöмъяс).

7. Коми Республикаса республиканскöй бюджетысь меставывса бюджетъяслы субсидияяс вуджöдсьöны Министерстволöн лицевöй тшöтсянь артмöдчöмъясöн урчитöм кадö. Субсидияяссö петкöдлöма Россия Федерацияса бюджетнöй классификациялöн лöсялана кодъяс серти меставывса бюджетъяслöн чöжöсын.

8. Субсидия сьöм рöскодуйтöны меставывса асвеськöдлан органъяс субсидияöн вöдитчöм вылö справка-рöштшöт вылö подуласьöмöн, мый сöгласуйтöма Министерствоöн.

Субсидияöн вöдитчöм вылö справка-рöштшöтлысь формасö урчитö Министерство Коми Республикаса сьöм овмöс министерствокöд сöгласуйтöмöн.

«Коми Республикаын ичöт да шöр предпринимательство

сöвмöдöм да сылы отсöг сетöм (2010-2011 вояс)»

дыр кадся торъя мога республиканскöй

уджтас йылысь»

Коми Республикаса Правительстволöн

2009 во кöч тöлысь 14 лунся 262 №-а

шуöмö пыртöм вежсьöмъяс дорö

2 СОДТÖД

««Коми Республикаын ичöт да шöр предпринимательство

сöвмöдöм да сылы отсöг сетöм (2010-2011 вояс)»

дыр кадся торъя мога республиканскöй

уджтас дорö 16 содтöд

Рöскод юкöн, мый вöчöма бизнес-инкубаторъясöн да мый йитчöма налысь удж могмöдöмкöд, субсидируйтан

**ПÖРАДОК**

1. Тайö Пöрадокыс урчитö рöскод юкöн субсидируйтан механизм, мый вöчöма бизнес-инкубаторъясöн да мый йитчöма налысь удж могмöдöмкöд, Коми Республикаса республиканскöй бюджетлöн сьöм тшöт весьтö, мый артыштöма «Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас збыльмöдöм вылö лöсялана финансöвöй во вылö (водзö – субсидия).

Субсидия сетсьö бизнес-инкубаторъяслы, кор найö öтпырйö лöсялöны татшöм корöмъяслы:

1) пыртöма Коми Республикаса экономика сöвмöдан министерствоöн (водзö – Министерство) урчитöм пöрадок серти ичöт да шöр предпринимательстволы отсöг сетан инфраструктура организацияяс реестрö;

2) абу уджйöзыс Россия Федерацияса бюджетнöй системаö да небюджетнöй фондъясö вот, öктас, страхöвöй взносъяс, пеня да вот санкцияяс мынтöм серти.

2. Коми Республикаса республиканскöй бюджетлöн сьöм тшöт весьтö субсидируйтсьö мунан финансöвöй во тöвшöр тöлысь 1 лунысь оз водзджык да мунан финансöвöй во öшым тöлысь 20 лунысь оз сёрджык рöскод юкöн, мый вöчöма бизнес-инкубаторъясöн да мый йитчöма налысь удж могмöдöмкöд:

а) коммунальнöй услугаясысь мынтысьöм вылö бизнес-инкубаторъясöн вöчöм рöскодысь 95 прöчент мында рöштшöтысь коммунальнöй услугаясысь мынтысьöм вылö содтöд дон вылö вот чинтöмöн;

б) связь да Öтуввез услугаясысь мынтысьöм вылö бизнес-инкубаторъясöн вöчöм рöскодысь 95 прöчент мында рöштшöтысь связь да Öтуввез услугаясысь мынтысьöм вылö содтöд дон вылö вот чинтöмöн;

в) лицензионнöй программнöй прöдукт да оргтехника ньöбöм вылö бизнес-инкубаторъясöн вöчöм рöскодысь 50 прöчент мында рöштшöтысь лицензионнöй программнöй прöдукт да оргтехника ньöбöм вылö содтöд дон вылö вот чинтöмöн;

г) ас делö панны кöсйысь предпринимательяслы да гражданалы велöдан семинаръяс котыртöм вылö, мый котыртсьö Министерствокöд сёрнитчöмъяс вылö подуласьöмöн, татшöм нормативъяс кузя:

110 час велöдан уджтас котыртöм да нуöдöм вылö – öти кывзысь вылö 8000 шайтысь абу унджык рöштшöтысь;

72 час велöдан уджтас котыртöм да нуöдöм - öти кывзысь вылö 6200 шайтысь абу унджык рöштшöтысь;

50 чассянь 71 часöдз велöдан дженьыд курсъяс котыртöм да нуöдöм - öти кывзысь вылö 5200 шайтысь абу унджык рöштшöтысь.

3. 2 пунктса «а» да «б» подпунктъясöн артыштöм рöскод вештöм вылö субсидия сетсьö бизнес-инкубаторлы рöскод кындзи (содтöд дон вылö вот чинтöмöн), мый бергöдöны кöртымалысьяс да субарендаторъяс.

Оз субсидируйтсьы Коми Республикаса республиканскöй бюджетлöн сьöм тшöт весьтö бизнес-инкубаторöн вöчöм рöскод да мый вештöны «Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)»

дыр кадся торъя мога республиканскöй уджтас дорö 14 содтöдын урчитöм пöрадок серти.

4. Тайö Пöрадоклöн 2 пунктса «г» подпунктöн артыштöм могъяс вылö субсидия сетсьö бизнес-инкубаторлы урчитöм нормативлöн рöштшöтысь да кывзысьяслöн лыдысь, кодъяс помалiсны велöдчыны уджтасъяс (курсъяс) серти да кодъяс босьтiсны велöдчöм йылысь документ.

5. Субсидия босьтöм могысь бизнес-инкубатор сетö Министерствоö татшöм документъяс:

1) субсидия босьтöм вылö шыöдчöм Министерствоöн урчитöм форма серти;

2) вöчöм рöскодсö эскöдысь документ копияяс (мынтысян тшöктöмъяслöн, тöварнöй накладнöйяслöн, тöварнöй чекъяслöн, авансöвöй отчётъяслöн копияяс, мый эскöдöма бизнес-инкубаторöн);

3) велöдан уджтасъяс кывзысьяскöд сёрнитчöм копияяс (мый эскöдöма нотариальнöя либö оригиналсö петкöдлöмöн);

4) велöдан уджтасъяс кывзысьяслöн велöдчыны пырöм да велöдчöмысь киритöм йылысь тшöктöд копияяс;

5) вот, öктас, страхöвöй взносъяс, пеня да вот санкцияяс мынтöм кузя кывкутöмъяс вот мынтысьöн збыльмöдöм йылысь справка Россия Федерацияса ФВС-лöн 2005 во ода-кора тöлысь 23 лунся ММ-3-19/206@ №-а тшöктöдöн вынсьöдöм форма серти, мый лöсьöдöма шыöдчöм сетан лунöдз тöлысьысь абу водзджык.

6. Министерство видзöдö бизнес-инкубаторъясöн сетöм документъяслысь тырвыйöлун (комплектносьт), тайö Пöрадокöн индöм корöмъяслы лöсялöм да мöдöдö найöс Коми Республикаса республиканскöй бюджетысь сьöм тшöт весьтö сьöма отсöг босьтöм вылö ичöт да шöр предпринимательство субъектъяслы инфраструктура отсöг сетысь организацияяслысь шыöдчöмъяс видлалöм кузя комиссияö (водзö – Комиссия) видлалöм вылö.

Бизнес-инкубаторъясöн сетöм документъяссö Министерствоöн прöверитан кадыс оз вермы лоны Министерствоын сетöм документъяссö регистрируйтан кадпассянь да Комиссияö видлалöм вылö найöс мöдöдан кадпасöдз 30 лунысь дырджык.

7. Комиссияö пырысь составсö да сылысь уджалан регламентсö вынсьöдö Министерство.

8. Комиссия видлалö документъяс да донъялö бизнес-инкубаторлысь лöсялöмсö субсидия сетан условиеяслы да тайö Пöрадокöн урчитöм корöмъяслы Комиссияö документъяс воан кадпассянь 3 уджалан лунысь оз дырджык.

9. Бизнес-инкубаторлысь субсидия сетан условиеяслы да тайö Пöрадокöн урчитöм корöмъяслы лöсялöм йылысь (лöсявтöмлун йылысь) Комиссиялысь решение оформитöны сёрнигижöдöн.

10. Комиссиялöн сёрнигижöд вылö подуласьöмöн Министерство сiйöс кырымалан кадпассянь 5 уджалан лунысь оз дырджык примитö субсидия сетöм йылысь (сетöмын öткажитöм йылысь) решение.

Бизнес-инкубатор, код серти примитöма субсидия сетöмын öткажитöм йылысь решение, эм право шыöдчыны выльысь аддзöм тырмытöмторъяссö бырöдöм бöрын тайö Пöрадокöн урчитöм условиеяс серти.

Субсидия сетöмын öткажитöм йылысь решение примитсьö, Министерствоöн примитöм решениеяс йылысь бизнес-инкубаторлы юöртсьö Федеральнöй оланпаслöн 14 статьялöн 5 да 6 юкöнъяс серти.

11. Субсидияяс сетсьöны бизнес-инкубатор да Министерство костын кырымалöм сёрнитчöмъяс вылö подуласьöмöн.

Сёрнитчöм дасьтан кадыс оз вермы лоны субсидия сетöм йылысь решение Министерствоöн примитан кадпассянь 5 лунысь дырджык.

12. Бизнес-инкубаторöн субсидияяс босьтан условиеяс торкöм дырйи, мый урчитöма тайö Пöрадокöн, субсидия сьöмсö бергöдöны Коми Республикаса республиканскöй бюджетö законодательствоöн урчитöм пöрадок серти.

13. Тайö Пöрадоксö збыльмöдöм могысь Министерствоöн примитöм нормативнöй правовöй актъяссö йöзöдöны [www.mbrk.ru](http://www.mbrk.ru) Министерстволöн öтуввез-сайтын найöс примитан лунсянь 3 уджалан лунöн.

Вуджöдiс Кузнецова Н.А., 15 489 пас